અમદાવાદ: તાજેતરમાં જ યોજાયેલી મતદાર યાદી સુધારણા ઝુંબેશના અંતે હવે નવી મતદાર યાદી તૈયાર થઇ ચૂકી છે. આખરી મતદાર યાદી મુજબ હવે રાજ્યમાં મતદારોની સંખ્યા ૪ કરોડ ૩૪ લાખ જેટલી થવા જાય છે, જેમાં કુલ ૧૦.૪૬ મતદાર નવા ઉમેરાયા છે. જુલાઇ માસમાં મતદાર યાદી સુધારણા અન્વયે અમદાવાદ જિલ્લા અને ગ્રામ્યનાં કુલ ૧,૬૭,૦૦૦ ફોર્મ ભરાયાં હતાં, જેમાં ર૭ હજારથી વધુ સરનામાં કે નામમાં ફેરફાર અર્થેનાં હતાં. અન્ય નામ કમી કરાવવા માટેનાં હતાં, જ્યારે ૧ લાખથી વધુ ફોર્મ નવા મતદાતા તરીકે નામ ઉમેરવા માટે ભરાયાં હતાં, જેમાં રિજેક્શન અને પેન્ડન્સીના આધારે ૧ લાખથી વધુ યુવા મતદાતાઓને આગામી ચૂંટણીમાં મતદાનનો હક મળશે.